**102/3- KISWAHILI - Karatasi ya 3**

**FASIHI**

**Muda: Saa 21/2**

**KASSU 2024**

**JINA……………………………………… MKONDO……………NAMBARI………**

**Sahihi…………………………………….. Tarehe……………………………………..**

***Maagizo***

1. *Andika jina lako, nambari ya usajili na mkondo kwenye nafasi ulizopewa hapo juu.*
2. *Tia sahihi yako kisha uandike tarehe ya mtihani katika nafasi ulizopewa hapo juu.*
3. *Jibu maswali* ***manne*** *pekee.*
4. *Swali la* ***kwanza*** *ni la* ***lazima****.*
5. *Maswali hayo mengine yachaguliwe kutoka sehemu nne zilizobaki; yaani Riwaya Tamthilia, Hadithi Fupi na Fasihi Simulizi*
6. *Usijibu maswali* ***mawili*** *kutoka* ***sehemu******moja****.*
7. *Majibu yote* ***lazima*** *yaandikwe kwa lugha ya Kiswahili.*
8. *Majibu yote* ***sharti*** *yaandikwe kwenye nafasi ulizoachiwa kwenye kijitabu hiki cha maswali.*
9. ***Karatasi hii ina kurasa 8.***
10. ***Watahiniwa ni lazima wahakikishe kwamba kurasa zote za karatasi hii zimepigwa chapa******sawasawa na maswali yote yamo.***

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Swali | 1 | 2 | 3 | 4 | 5 | 6 | 7 | 8 | Jumla |
|  |  |  |  |  |  |  |  |  |  |

**SEHEMU YA A: NGUU ZA JADI (ALAMA 20)**

**1. SWALI LA LAZIMA**

“Ndugu zangu, ukabila ni sumu ya nyoka. Ukabila huangamiza maendeleo ya nchi hata kama imestawi kiasi gani.”

1. Yaweke maneno haya katika muktadha wake. (alama 4)
2. Eleza umuhimu nne wa msemaji wa kauli hii. (alama 4)
3. Onyesha mbili za uandishi zinazojitokeza katika dondoo hili. (alama 2)
4. Kwa kutumia hoja zisizopungua kumi, jadili maudhui ya ukabila yanavyojitokeza katika riwaya hii. (alama 10)

**SEHEMU YA B: BEMBEA YA MAISHA**

**JIBU SWALI LA 2 AU LA 3**

**2**. Wanasema kuwa Mungu hamtupi mja wake. Kweli iliyoje!

(a) Eleza muktadha wa dondoo hili. (alama 4)

(b) Fafanua sifa za msemaji. (alama 4)

(c) (i) Eleza umuhimu wa mandhari ya dondoo hili. (alama 6)

(ii) “Lakini inakujuzu uelewe kuwa dunia ni nyumba ya mtihani.” Onyesha ukweli wa kauli hii kwa kurejelea tamthilia ya *Bembea ya Maisha*. (alama 6)

**AU**

**3**. (a) ***Changanua mbinu za kimtindo katika dondoo lifuatalo***. (alama 8)

Maskini mke wangu! Kumbe ugonjwa haukumsaza mwaka baada ya mwaka. Umemla bila huruma. Awali niliona kama mchezo. Kumbe ilikuwa kweli! Kauli yake ninaona imesimama. Ni mwele hakika. Laiti ningejua, jana ningeishi tofauti. Silesi zetu za maisha tungezila zilivyokuja kwa furaha. (Kimya). Siku hazigandi wala jana haitarudi. Sasa jana imebaki kuwa kumbukizi baada ya kusombwa na wakati mfano wa mafuriko msimu wa masika. (Kimya). Kwa bahati nzuri bado tupo. Ninaweza kuiachia dunia tabasamu iwe silesi kwa vizazi vijavyo na kila mwenye nia njema. (Kimya). **Siwezi kuendelea kuishi hivi. Sasa nimekata shauri. Lazima niache njia ya zamani na kuifuata mpya**. Maisha mapya. Pombe! (kama anayesemea pombe). Umenichezesha kama mwanasesere kwa muda mrefu. Umeninyima fursa ya kuielewa familia yangu.

(b) Kauli iliyokolezwa wino katika dondoo inadokeza nia ya kubadilika kwa mzungumzaji. Kwa kurejelea tamthilia nzima, onyesha jinsi mwandishi alivyoshughulikia suala la mabadiliko. (alama 12)

**SEHEMU YA C: MAPAMBAZUKO YA MACHWEO**

**JIBU SWALI LA 4 AU LA 5**

**4. MSIBA WA KUJITAKIA (ALAMA 20)**

“Tayari alikuwa amefanya kosa. Kosa ambalo alifahamu lilikuwa la kujitakia.”

1. Eleza muktadha wa dondoo hili. (alama 4)
2. Bainisha toni inayodokezwa na dondoo hili. (alama 2)
3. Hadithi ya *Msiba wa Kujitakia* ina matukio mengi yanayoonyesha kinaya. Thibitisha. (alama 6)

d)“Tamaa mbele mauti nyuma.” Jadili ukweli wa kauli hii kwa kurejelea hadithi: Nilitamani.

(alama 8)

**AU**

**5.** Jadili jinsi maudhui ya **usaliti** yanavyojitokeza katika hadithi zifuatazo: (alama 20)

1. Toba ya Kalia
2. Kifo cha Suluhu
3. Fadhila za Punda
4. Mapambazuko ya Machweo

**SEHEMU YA D: USHAIRI**

**6. SHAIRI HURU (ALAMA 20)**

***Soma shairi lifuatalo kisha uyajibu maswali***

Nimeyaandika maneno haya

Kwa niaba ya:

Mamilioni wasio malazi

Wabebao vifurushi vilivyo wazi

Wazungukao barabarani bila mavazi

... milki yao ya Maisha.

Kwa niaba ya:

Maelfu wanouawa bila haki

Wiki baada ya wiki

leo sumu au spaki

leo kamba au bunduki

na kwa wale wanosubiri kunyongwa.

Kwa niaba ya:

Vijana walio mitaani

wale mayatima wa maskini

wazungukao mapipani

kila pembe mjini

kuokota sumu kutia tumboni

kujiua bila kujua

ili kupata kuishi.

Kwa niaba ya:

Wakongwe wasiojiweza

walao chakula kilichooza

wachukuao choo wakijipakaza

polepole wakijiangamiza

katika vyumba vyao

baridi na giza

kwa sababu hawana watazama

wala wauguza.

Kwa niaba ya:

Waishi na nyingi hofu

Kwa sababu ya madawa tifutifu

yatiwayo vyakulani yakitufanya wafu

bila ya mtu kuona

kama kwamba sote tu vipofu,

Na kwa niaba yete sote;

Tuliofungwa vifungoni, duniani

Tuliosukumwa kingoni, maishani

Tuliopokonywa maoni, machoni

Tuliotiliwa sumu, malishoni

Tuliodidimizwa kinyesini

ili ‘maendeleo’

yaendelee kwenda njiani

huku yakitema machicha ya roho zetu.

**Maswali**

a) Hili ni shairi la aina gani? Tetea jibu lako. (alama 2)

b) Bainisha toni ya shairi hili . (alama 2)

c) Tambua aina tatu za urudiaji zinazojitokeza katika shairi. (alama 3)

d) Huku ukitoa mifano eleza namna mtunzi alivyotimiza arudhi za kishairi. (alama 3)

e) Eleza matumizi ya.

i) Mistari mishata (alama 1)

ii) Mistari kifu (alama 1)

f) Bainisha nafsi neni katika shairi hili. (alama 2)

g) Tambua aina za taswira katika shairi hili. (alama 2)

h) Mshairi anazungumza kwa niaba ya watu mbalimbali. Jadili.: (alama 4)

**AU**

**7. *Soma shairi hili kisha ujibu maswali.***

Ulimwengu ulimwengu, ulimwengu naratibu

Yaliyo kichwani mwangu, nataka kuyahutubu

Wayasome ndugu zangu, wa mbali na karibu

Cha wenye raha na taabu, ulimwengu ni kiwanja.

Ulimwengu ni kiwanja, chenye raha na tabu

Wengine wanajikonja, kwa wengine ni adhabu

Kuta na kucha twahanja, kutafuta matulubu

Cha wenye raha na tabu, ulimwengu ni kiwanja.

Ni uwanja wa *balaa,* aliniusia babu

Mna mambo yamejaa, ya faraja na kusibu

Na machache ya kufaa, ila mengi ya udubu

Cha wenye raha na tabu ulimwengu ni kiwanja.

Ni kiwanja cha Amina, Saidi Ali Rajabu

Wengune kitu hatuna, tunaishia kababu

Wale wamejaza sana, wanashindwa kuhesabu

Cha wenye raha na tabu, ulimwengu ni kiwanja.

Ni uwanja wa urongo, na kweli pia ajabu

Kichwa hudanganya shingo, tumbo kiuno chasibu

Usitumai ubongo, wa nduguyo na swahibu

Cha wenye raha na tabu, ulimwengu ni kiwanja.

Ni uwanja wa walevi, pombe kwao ni dhahabu

Mara vile mara hivi, wakilewa majudhubu

Maneno ya kiujuvi, hujipaka hata shabu

Cha wenye raha na tabu, ulimwengu ni kiwanja.

Ni kiwanja wenye dini, watiio Wahabu

Mashekhe misikitini, humo hufanya muhibu

Mapadri kanisani, huvihubiri vitabu

Cha wenye raha na tabu, ulimwengu ni kiwanja.

Ni uwanja wa malofa, lofa mtu mwenye tabu

Kusema sana kashifa, na moyo *kisebusebu*

Tunakaribia kufa, kwa kushindwa kujimudu

Cha wenye raha na tabu, ulimwengu ni kiwanja.

Ni uwanja wa faraja, alowajali habibu

Na mengine sitotaja, msinambe nina gubu

Ni uwanja wa viroja, vigumu kuvikutubu

Cha wenye raha na tabu, ulimwengu ni kiwanja.

**Maswali**

1. Eleza mambo yanayojitokeza katika shairi hili. (alama 3)
2. Ainisha bahari katika shairi hili kwa kuzingatia vigezo vifuatavyo. (alama 3)
3. Mpango wa maneno
4. Vipande
5. Vina
6. Onyesha jinsi mbinu alizotumia mshairi kukidhi mahitaji ya kiarudhi. (alama 3)
7. Onyesha umbo la ubeti wa 3. (alama 3)
8. Andika ubeti wa sita kwa lugha tutumbi (alama 4)
9. Mshairi huyu ni bingwa kwa kutumia lugha. Thibitisha. (alama 2)
10. Fafanua toni katika shairi hili. (alama 1)
11. Eleza maana ya neno ***kisebusebu*** kama lilivyotumiwa katika shairi (alama 1)

**8. SEHEMU YA E: FASIHI SIMULIZI (ALAMA 20)**

Mtoto wetu lala

Mtoto wetu lala

Mama ameenda sokoni

Kununua ndizi, atakuja na ndizi nyingi

Ndizi kubwa itakuwa yako

Utakula yote mtoto wetu

Kwa sababu mama anakupenda

Mama anakupenda

Mtoto wetu lala

Baba ameenda shambani kuvuna

Mimi mlezi wako nitakutunza kwa upendo

Nitakuandalia samaki kama jana

Mtoto wetu lala

Mama anakupenda sana.

**Maswali**

1. Huu ni wimbo wa aina gani. Thibitisha. (alama 2)
2. Taja na uthibitishe shughuli zozote mbili za kiuchumi za jamii asili ya wimbo huu.

(alama 2)

1. Ni nani mwimbaji wa wimbo huu na anaimbia nani? (alama 2)
2. Eleza mbinu ambazo mwasilishaji wa utanzu huu anaweza kutumia ili kufanikisha uwasilishaji wake. (alama 2)
3. Eleza wajibu wa nyimbo katika jamii. (alama 5)

f) Ijapokuwa nyimbo ni nzuri, zina ubaya wake. Thibitisha kauli hii (alama 2)

g) Umepewa wajibu wa kutafiti mbolezi katika jamii yako. Pendekeza mbinu ambazo ungetumia kutafiti kipera hiki. (alama 5)